Magazín o knihách

Goetheho inštitút: Ukrajinský knižný klub: Julija Iľucha
2024-11-12
12.11.2024, 18:00, Goetheho inštitút v Bratislave

Čítame: Moje ženy
Julija Iľucha opísala osudy ukrajinských žien počas vojny
Moje ženy sú naliehavým volaním Ukrajiniek poznačených nespočetnými krutosťami vojny. V krátkych prózach so silným emocionálnym nábojom sa odrážajú zničujúce skúsenosti tých, ktoré boli umlčané, prišli o milovaných členov rodiny, tých, ktoré vytrvalo bojujú, no aj tých, ktoré vojna zlomila. Julija Iľucha približuje život vo vojne s miestami až neznesiteľnou, zároveň však hlboko dojímavou intenzitou.
„Na tomto projekte som začala pracovať na základe vlastnej skúsenosti ako matka desaťročného syna a manželka vojaka Ukrajinských ozbrojených síl, ako obyvateľka Charkiva, ktorá po vypuknutí veľkej vojny odmietla opustiť svoj domov a odsťahovať sa do bezpečia v cudzine. Príbehy v zbierke Moje ženy však neopisujú iba moje osobné skúsenosti, ale aj skúsenosti mojich príbuzných, známych či žien, ktoré som nepoznala, no počula som o nich,“ hovorí autorka Julija Iľucha.
„Chcem čitateľom sprostredkovať informácie o vojne na Ukrajine nielen ako suché čísla a fakty v správach, ale aj cez optiku ženských životov zničených bojom a priblížiť tak vojnu v Ukrajine, aby sa tento abstraktný a vzdialený pojem zmenil na veľmi konkrétny a blízky,“ dodáva autorka.

Martinus (Nivy): Mirka Ábelová: Pac a Bác
2024-11-12
12.11.2024, 17:00, Martinus (Nivy), Bratislava

krst knihy Pac a Bác. Dobrodružstvá z Mliekarničky s autorkou Mirkou Ábelovou
Moderuje Dado Nagy a krstným rodičom je hosť z Bánoveckých mliekarní.

Martinus Martin: Marek Vagovič: Čurillovci
2024-11-11
11.11. 2024, 18:00, Martinus, OC Galéria, Martin

Beseda s Marekom Vagovičom ku knihe Čurillovci: Policajti v prvej línii boja s mafiou
Investigatívny novinár Marek Vagovič sa po románových trileroch vracia k literatúre faktu! Vo svojej novinke opisuje strhujúce príbehy policajtov okolo Jána Čurillu, ktorí sa tvrdou prácou vypracovali na elitu vo svojom odbore. Postavili pred súd najobávanejšie zločinecké skupiny v krajine, len aby v závere svojej kariéry boli očierňovaní, zastrašovaní a na niekoľko týždňov dokonca uväznení. Ani jedného z nich to však nezlomilo a dnes sú ešte viac ako kedykoľvek predtým odhodlaní bojovať za pravdu, spravodlivosť a česť. Preto sa rozhodli prelomiť mlčanie v rozhovoroch s Marekom Vagovičom – prvý aj poslednýkrát.
Kniha prináša exkluzívny pohľad do zákulisia vyšetrovania najväčších korupčno-mafiánskych káuz s desiatkami nových, doteraz nepublikovaných informácií. Viac o knihe a jej tvorbe sa dozviete na besede s Marekom Vagovičom a bývalým policajným prezidentom Brankom Kiššom.

Aupark Žilina: Zuzana Kuglerová: Buchty pre sultána
2024-11-11
11.11.2024, 17:30, Panta Rhei, Aupark, Žilina

Beseda o knihe Buchty pre sultána v Žiline
Príďte sa preniesť do minulosti a vypočuť si fascinujúce príbehy o pevnosti a meste Nové Zámky, vyrozprávané očarujúcim štýlom. Kde bolo, tam bolo… bol raz hrad z dreva, ktorý si len tak plával na vode. Práve tu začína príbeh, ktorý pre vás Zuzana Kuglerová oživí z dávnych legiend a povestí.
Moderátorom podujatia bude Ondrej Kalamár. Po diskusii bude priestor na vaše otázky a autogramiádu knihy.

Martinus: Vanda Rozenbergová: Mágovia vedia viac
2024-11-11
11.11.2024, 18:00, Martinus, Obchodná 26, Bratislava

Beseda o knihe Vandy Rozenbergovej Mágovia vedia viac
Sestry Dida a Mima prežili rané detstvo ako tuláčky odkázané samy na seba, v roku 1980 sa však dostanú do detského domova. Keď o desať rokov neskôr na školskom výlete zmizne dieťa, pozornosť sa presúva na hlavného vychovávateľa a jeho život. Rozprávačka Dida opisuje svoj život najskôr v diagnostickom ústave, neskôr v detskom domove a s predstieranou ľahkosťou vykresľuje deti aj dospelých, ktorí sa stali jej veľkou rodinou.
Vanda Rozenbergová je autorkou úspešných titulov, ktoré si našli obľubu nielen u slovenských, ale aj u európskych čitateľov.

Slovenský inštitút Praha: Slovník diel slovenskej literatúry po roku 1989
2024-11-11
11.11. 2024, 17:00, Slovenský inštitút v Prahe, Hybernská 1

Prezentácia Slovníka diel slovenskej literatúry po roku 1989
Novú významnú literárno-vedeckú publikáciu predstaví zostavovateľská dvojica odborníkov Marta Součková a Ján Gavura.
Slovník diel slovenskej literatúry po roku 1989 je prvou vedeckou encyklopédiou zameranou na poéziu a prózu, ktorou sa zachytáva prehľad najvýznamnejších literárnych diel v poslednej literárnohistorickej etape slovenskej literatúry.
Doc. Mgr. et Mgr. Ján Gavura, PhD. a prof. PhDr. Marta Součková, PhD., experti v odbore teórie literatúry a dejín konkrétnych národných literatúr pôsobiaci na Filozofickej fakulte Prešovskej univerzity v Prešove, prijali pozvanie predstaviť publikáciu odbornej aj širokej verejnosti na pôde Slovenského inštitútu v Prahe.
V rámci prezentácie priblížia komplexné dielo, ktoré sa skladá z hesiel obohatených o bibliografické údaje, stručné informácie o autoroch, charakteristiku diel, analýzu a interpretáciu ich významových a výrazových aspektov aj ich miesto v kontexte slovenskej literatúry.
Zaujímavosťou je, že dielo po prvý raz zahrnuje do jednoliateho celku aj literatúru slovenských enkláv vo Vojvodine a zahraničí.
Ku každému dielu je navyše vybratá výstižná ukážka, čím slovník napĺňa charakter literárnej antológie a sprostredkúva dôležitú reálnu skúsenosť s textom.

Dúbravka: Soňa Bulbeck: Ženy z fary
2024-11-10
10.11.2024, 15:00, Evanjelický kostol, Bratislava – Dúbravka

Prezentácia knihy Ženy z fary: Diskusia s autorkou Soňou Bulbeck
Boli ste niekedy v situácii, že ste sa museli rozhodovať medzi svojou rodinou a partnerom? Čo všetko by ste boli schopní pre neho obetovať ? Dokázali by ste sa vzdať pracovnej kariéry či dokonca aj svojej vlasti? Kde až siahajú hranice toho, keď raz niekomu poviete „Áno“ ? A dá sa prispôsobovať a zároveň nestratiť samého seba?
Na všetky tieto otázky vám odpovie nová kniha spisovateľky Soni Bulbeck Ženy z fary , ktorá práve vychádza vo vydavateľstve Tranoscius. Ide o autorkinu v poradí už tretiu knihu, približujúcu život na evanjelických farách, tentokrát nielen v socialistickom Československu, ale aj v zahraničí. Kniha bude predstavená verejnosti v sobotu 9.novembra na tohoročnej Bibliotéke a slávnostne uvedená do života v nedeľu 10.novembra o 15.00 v evanjelickom kostole v Dúbravke

Incheba: BIBLIOTÉKA 2024 (10. novembra 2024)
2024-11-10
Každoročný knižný veľtrh prináša knihomoľom množstvo podnetov na nájdenie skvelého čítania.
Vďaka žánrovej rozmanitosti si na knižnom veľtrhu prídu na svoje fanúšikovia literatúry faktu, ženských románov, sci-fi, detektívok, náboženskej literatúry i poézie. Časť knižnej ponuky je vyhradená pre detských čitateľov, spolu so sprievodným programom – hry, skupinové čítania, stretnutia s autormi detských kníh.
V nedeľu 10. novembra vás v priestoroch Incheby určite osloví množstvo akcií a o. i. títo autori a autorky: Miroslava Ábelová, Silvia Bystričanová, Barbora Dvořáková Hatráková, Soňa Otajovičová
Celý program bibliotéky 2024 nájdete tu
https://www.incheba.sk/wp-content/uploads/2024/10/ProgramBiblioteka2024-30102024.pdf

Incheba: BIBLIOTÉKA 2024 (9. novembra 2024)
2024-11-09
Každoročný knižný veľtrh prináša knihomoľom množstvo podnetov na nájdenie skvelého čítania.
Vďaka žánrovej rozmanitosti si na knižnom veľtrhu prídu na svoje fanúšikovia literatúry faktu, ženských románov, sci-fi, detektívok, náboženskej literatúry i poézie. Časť knižnej ponuky je vyhradená pre detských čitateľov, spolu so sprievodným programom – hry, skupinové čítania, stretnutia s autormi detských kníh.
V sobotu 9. novembra vás v priestoroch Incheby určite osloví množstvo akcií a o. i. títo autori a autorky: Juraj Červenák, Andrej Bán, Martin Šustek, Boris Farkaš, Boris Filan, Katarína Soyka, Soňa Bulbeck, Dalimír Hajko, Ľubomír Nemeš
Celý program bibliotéky 2024 nájdete tu
https://www.incheba.sk/wp-content/uploads/2024/10/ProgramBiblioteka2024-30102024.pdf

Incheba: BIBLIOTÉKA 2024 (8. novembra 2024)
2024-11-08
Každoročný knižný veľtrh prináša knihomoľom množstvo podnetov na nájdenie skvelého čítania.
Vďaka žánrovej rozmanitosti si na knižnom veľtrhu prídu na svoje fanúšikovia literatúry faktu, ženských románov, sci-fi, detektívok, náboženskej literatúry i poézie. Časť knižnej ponuky je vyhradená pre detských čitateľov, spolu so sprievodným programom – hry, skupinové čítania, stretnutia s autormi detských kníh.
V piatok 8. novembra vás v priestoroch Incheby určite osloví množstvo akcií a o. i. títo autori a autorky: Denisa Fulmeková, Kristína Ježovičová, Pavel Tomeš, Petra Tóthová, Gabriela Futová, Andrea Rimová, Barbora Kardošová, Tomáš Krištof,
Celý program bibliotéky 2024 nájdete tu
https://www.incheba.sk/wp-content/uploads/2024/10/ProgramBiblioteka2024-30102024.pdf

Incheba: BIBLIOTÉKA 2024 (7. novembra 2024)
2024-11-07
Každoročný knižný veľtrh prináša knihomoľom množstvo podnetov na nájdenie skvelého čítania.
Vďaka žánrovej rozmanitosti si na knižnom veľtrhu prídu na svoje fanúšikovia literatúry faktu, ženských románov, sci-fi, detektívok, náboženskej literatúry i poézie. Časť knižnej ponuky je vyhradená pre detských čitateľov, spolu so sprievodným programom – hry, skupinové čítania, stretnutia s autormi detských kníh.
Vo štvrtok 7. novembra vás v priestoroch Incheby určite osloví množstvo akcií a o. i. títo autori a autorky: verejné nahrávky okruhov Slovenského rozhlasu, Braňo Jobus, Peter Bartoněk, Miroslav Saniga, Laura Kello Kalinská, Ján Petrovic…
Celý program Bibliotéky 2024 nájdete tu
https://www.incheba.sk/wp-content/uploads/2024/10/ProgramBiblioteka2024-30102024.pdf

Aupark Košice: Peter Šloser: Zákony zločinu
2024-11-07
07.11.2024, 17:30, Panta Rhei, Aupark Košice

Beseda o knihe Zákony zločinu s Petrom Šloserom v Košiciach
Peter Šloser je bývalý policajný plukovník. V službách štátu začínal od piky, keď na ulici zasahoval proti kriminálnikom. V tom období bol v častom pracovnom kontakte s najvyššími policajnými funkcionármi (Tibor Gašpar, Peter Hraško, Róbert Krajmer, Bernard Slobodník…), proti ktorým sú dnes vznesené obvinenia pre rôznu trestnú činnosť. Najmä prežité zákernosti z posledných rokov policajnej kariéry ho inšpirovali k tomu, aby čitateľom vo svojich knihách poodhalil to, čo malo navždy zostať zahalené rúškom tajomstva.
Siedma detektívka Petra Šlosera zaznamenáva rozprávanie osoby, ktorá sa takmer stala obeťou nájomného vraha.
Dôležitú úlohu opäť zohrajú vysokí policajní funkcionári s pokriveným charakterom, ktorí sú úzko napojení nielen na osoby organizovaného zločinu, ale aj na biele goliere.
Na čiu stranu sa priklonia policajné elity? Na stranu zákona alebo zločinu?

Juraj Koudela, Tomáš Klepoch: Kult rysa ostrovida
2024-11-06
06.11.2024, 18:00, Mariánske námestie 11, Žilina

Diskusia s Jurajom Koudelom a Tomášom Klepochom o ich novej knihe Kult rysa ostrovida
Kniha Kult rysa ostrovida je spisovateľský debut Juraja Koudelu ilustrovaný Tomášom Klepochom. Knihu vydalo vydavateľstvo Slovenský Tatran. Debatu bude moderovať Katarína Labudová.
Príbeh plný irónie, sarkazmu a čierneho humoru sa odohráva počas siedmich dní vo svete moci, cynického bohatstva a manipulatívnej konšpirácie.
Ambiciózny a samoľúby mladý muž sa prižení do prominentnej rodiny a s mladou krásnou ženou mu príde do života aj exkluzívny byt, celé hory kokaínu – obľúbenej drogy bohatých – a miesto vo svete dobre fungujúceho systému služieb a protislužieb, na ktorého čele stojí jeho Svokor…

Martinus NIVY: Soňa Bulbeck: Cesta na Donbas
2024-11-06
06.11.2024, 18:00, Martinus – Bratislava NIVY

Krst knihy Cesta na Donbas
V súčasnosti si pri slove Donbas automaticky vybavíme vojnu na Ukrajine. Soňa Bulbeck sa však na tento región pozrela z celkom iného uhľa pohľadu. To, čo sa dočítate o Donbase v jej novej knihe, bude určite prekvapením. Hlavnou hrdinkou knihy Cesta na Donbas je študentka histórie, ktorá odkrýva rodinné tajomstvá a krôčik po krôčiku odhaľuje nepoznanú minulosť svojej prastarej mamy. Román je napísaný na motíve skutočného príbehu Soninej starej matky, ktorá strávila desať rokov v gulagu na Donbase.
Krst knihy Cesta na Donbas v kníhkaviarni Martinus na Nivách moderuje Dado Nagy a krstným otcom je stand-up komik Jakub Lužina.

Artforum: Peter Gärtner: Dištrikt 45
2024-11-06
06.11.2024, 18:00, Artforum, Kozia 20, Bratislava

Dištrikt 45: Uvedenie knihy, čítačka a diskusia s autorom
Hranice štátov prekreslila závratne postupujúca klimatická kríza, spoločnosť prísne izolovanú do dištriktov od nepamäti vedie jediná strana na čele s večným Vodcom.
Radový robotník Ján žijúci v priemyselnom Dištrikte 45 sa jednej noci vydáva do zakázanej zóny lesa, aby zabezpečil obživu pre svoju rodinu. Všetko sa však zvrtne a Ján je proti svojej vôli vytrhnutý z ubíjajúcej totalitárnej rutiny.
Príďte do Artfora privítať tretí román spisovateľa Petra Gärtnera (Veľký román 2019, Depešáci 2023), ktorý je poctou slávnym dystopickým dielam.
Moderuje Andrea Makýšová Volárová.

Panta Rhei Prešov: Peter Šloser: Zákony zločinu
2024-11-06
06.11.2024 17:30, Panta Rhei – EPERIA SHOPPING MALL, Prešov

Beseda o knihe Zákony zločinu s autorom Petrom Šloserom v Prešove
Peter Šloser je bývalý policajný plukovník. V službách štátu začínal od piky, keď na ulici zasahoval proti kriminálnikom.
V tom období bol v častom pracovnom kontakte s najvyššími policajnými funkcionármi (Tibor Gašpar, Peter Hraško, Róbert Krajmer, Bernard Slobodník…), proti ktorým sú dnes vznesené obvinenia pre rôznu trestnú činnosť.
Najmä prežité zákernosti z posledných rokov policajnej kariéry ho inšpirovali k tomu, aby čitateľom vo svojich knihách poodhalil to, čo malo navždy zostať zahalené rúškom tajomstva.
Siedma detektívka Petra Šlosera zaznamenáva rozprávanie osoby, ktorá sa takmer stala obeťou nájomného vraha. Dôležitú úlohu opäť zohrajú vysokí policajní funkcionári s pokriveným charakterom, ktorí sú úzko napojení nielen na osoby organizovaného zločinu, ale aj na biele goliere. Na čiu stranu sa priklonia policajné elity? Na stranu zákona alebo zločinu?

Martinus Poprad: Peter Šloser: Zákony zločinu
2024-11-05
05.11.2024, 18:00, Martinus,OC Fórum, Poprad

Beseda s Petrom Šloserom v Poprade

Nová detektívka bývalého policajného plukovníka zaznamenáva rozprávanie osoby, ktorá sa takmer stala obeťou nájomného vraha. Muži zákona počas pátrania po páchateľoch narazia na bývalého väzňa, ktorý má pripraviť o život jedného z vyšetrovateľov. Ten sa rozhodne spolupracovať, no objednávku mohol dostať aj ďalší potenciálny vrah a nikto netuší, kedy príde posol smrti. Dôležitú úlohu zohrávajú aj policajné elity, ktoré ešte nepovedali posledné slovo.
Kniha je opäť prešpikovaná osobnými skúsenosťami Petra Šlosera z vyšetrovania a znalosťami prostredia slovenského organizovaného zločinu. Umožní človeku nahliadnuť do reálnych vyšetrovacích postupov aj do priestorov a pomerov slovenskej väznice.

Šéfkuchár Andrea Ena v Martinuse v Bratislave
2024-11-05
05.11.2024, 18:00, Martinus, Obchodná 26, Bratislava

Šéfkuchár Andrea Ena v Martinuse v Bratislave
Kulinárska cesta do srdca Talianska práve začína!
Ak ste niekedy ochutnali rizoto alebo pizzu od Taliana, viete, o čom je reč. Sardínsky šéfkuchár Andrea Enu, známy svojimi vychýrenými reštauráciami na Slovensku, prináša svoje umenie priamo do vašej kuchyne. Do svojej prvej kuchárskej knihy vybral recepty, ktoré ulahodia každému, kombinuje v nich autentické chute s lokálnymi surovinami. Andrea vás naučí, ako pripraviť pravé talianske cestoviny či dokonalé rizoto. Vždy pritom dbá na jednoduchosť a čerstvosť, ktoré sú pri príprave talianskych jedál kľúčové.
Kniha U Taliana nie je len zbierkou receptov, ale aj pohľadom do duše talianskej kuchyne, kde každé jedlo rozpráva svoj vlastný príbeh.

Panta rhei Aupark: Martin Šustek: Hybaj!
2024-11-05
5.11.2024, 17:30, Panta rhei, Aupark, Bratislava

Krst knihy Hybaj! s Martinom Šustekom
Stačí sedieť osem hodín denne a očakávať, že zostaneme fit a mobilní aj v staršom veku? Autor Martin Šustek vo svojej novej knihe Hybaj! ponúka odpoveď. Prostredníctvom príbehu tridsiatnika Braňa, ktorý po vyhorení hľadá cestu k zdravšiemu životnému štýlu, sa dozviete, čo je naozaj potrebné pre zdravý pohyb, mobilitu a rovnováhu tela aj mysle.
Hostia: Marián Černý, Patrik Horváth, Tomáš Vu Thanh (Latino)
Moderuje Lucia Lackovičová

Nitrianska galéria: 4-3-2-1: Marek Hudec
2024-11-05
5.11.2024, 17:00, Nitrianska galéria, Župné námestie 3, Nitra

4-3-2-1: Marek Hudec
Pozývame Vás na posledné tohtoročné literárne stretnutie v rámci 18. ročníka cyklu besied 𝟰-𝟯-𝟮-𝟭… so súčasnými slovenskými spisovateľmi, ktoré už tradične povedie obľúbený moderátor a znalec slovenskej literatúry 𝐃𝐚𝐝𝐨 𝐍𝐚𝐠𝐲.
𝗠𝗮𝗿𝗲𝗸 𝗛𝘂𝗱𝗲𝗰 je slovenský publicista, spisovateľ a produkčný. Prozaicky debutoval s fantasy knihou Prosté rozprávky (Tatran, 2018), ktorá spájala motívy z Dobšinského rozprávok s príbehom queer hrdinu. Okrem písania (Spúšť, Uzol) sa v poslednom období na voľnej nohe zaoberá produkciou v oblasti kultúry a podujatí LGBTI komunity, je súčasťou tímu Bratislavského knižného festivalu BRaK, Mesiaca autorského čítania, združenia NoMantinels, Dúhového PRIDE, mesačníka Kapitál, projektu Túlavá čítáreň a filmovej distribučnej spoločnosti Film Expanded.

Panta rhei, Aupark: Miroslav Mihálek: Nočné želania
2024-11-04
4.11.2024, 17:30, Panta rhei, Aupark, Bratislava

Beseda k titulu Nočné želanie s autorom Miroslavom Mihálkom
Kniha Nočné želanie vychádza pod oz SpozaVoza, ktoré je známe svojou divadelnou a hudobnou tvorbou. Kniha je určená nielen pre deti, ale aj pre ich rodičov. Hlavnou témou je pripomenúť základné ľudské hodnoty, ktoré sa v súčasnej dobe strácajú.
V rámci besedy sa zoznámite s autorom knihy, ilustrátorkou a príjemným spestrením večera bude aj divadelná miniatúra v podaní žiakov ZUŠ Júliusa Kowalského.

Kabinet pomalosti: O románovom debute fínskeho spisovateľa Juhaniho Karilu
2024-10-31 19:00 - 20:00 (Europe/Bratislava)
V októbri sa stretneme, aby sme sa porozprávali o románovom debute fínskeho spisovateľa Juhaniho Karilu Jak ulovit malou štiku (vyd. Host, 2024, preložila Ema C. Stašová), knihe „okorenenej humorom, magickým realizmom a fínskolaponskou mytológiou.“
https://www.hostbrno.cz/jak-ulovit-malou-stiku/

Kabinet pomalosti, Račianska 78, 83102 Bratislava

Panta Rhei, Banská Bystrica: Zuzana Nomilnerová: Katovo objatie
2024-10-31
31.10.2024, 18:00, Panta Rhei Europa SC, Banská Bystrica

Krst nového historického románu Zuzany Nomilnerovej Katovo objatie, ktorý vám predstaví fascinujúce Uhorsko v 18. storočí.
Tento romantický príbeh rozpráva o osude siroty Kristíny Srnkovej, ktorá je nútená vydať sa za tajomného Ondreja Freya, kata. Čo sa stane, keď karty rozhodnú o osudoch ľudí? Príbeh lásky, tajomstiev a nezvyčajných životných ciest vás vtiahne do sveta vlády Márie Terézie.

Panta Rhei (Trenčín): Peter Šloser: Zákony zločinu
2024-10-31
31.10.2024, 17:30, Panta Rhei, Laugarício, Trenčín

Beseda o knihe Zákony zločinu s Petrom Šloserom v Trenčíne
Peter Šloser je bývalý policajný plukovník. V službách štátu začínal od piky, keď na ulici zasahoval proti kriminálnikom. V tom období bol v častom pracovnom kontakte s najvyššími policajnými funkcionármi (Tibor Gašpar, Peter Hraško, Róbert Krajmer, Bernard Slobodník…), proti ktorým sú dnes vznesené obvinenia pre rôznu trestnú činnosť. Najmä prežité zákernosti z posledných rokov policajnej kariéry ho inšpirovali k tomu, aby čitateľom vo svojich knihách poodhalil to, čo malo navždy zostať zahalené rúškom tajomstva.
Siedma detektívka Petra Šlosera zaznamenáva rozprávanie osoby, ktorá sa takmer stala obeťou nájomného vraha. Dôležitú úlohu opäť zohrajú vysokí policajní funkcionári s pokriveným charakterom, ktorí sú úzko napojení nielen na osoby organizovaného zločinu, ale aj na biele goliere.

Martinus: Zažite s nami Strašidelné čítanie
2024-10-30 16:30 - 17:30
Pozývame vás na hravé čítanie pre rodiny s deťmi. Čaká na vás príbeh Strašidelného darčeka a zábavné aktivity. Milé bosorky, duchovia a všetky strašidielka či iné rozprávkové bytosti, čakáme vás vo vašom prestrojení 30.10. o 16:30 hod. v kníhkaviarni Martinus v Galérii Cubicon. Všetky masky odmeníme malým prekvapením.

Nové povesti Zuzany Kuglerovej: Buchty pre sultána
2024-10-29 16:00 - 17:00
Príďte si vypočuť ukážky z novej knihy povestí Zuzany Kuglerovej Buchty pre sultána do kníhkupectva Panta Rhei na Poštovej ulici v Bratislave.

Martinus: Beseda s Hanou Lasicovou o knihe o Milanovi Lasicovi
2024-10-28
28.10.2024, 18:00, Martinus, Obchodná 26, Bratislava

Martinus: Beseda s Hanou Lasicovou o knihe o Milanovi Lasicovi
Tri roky po smrti legendárneho Milana Lasicu jeho dcéra Hana zostavila rozsiahlu publikáciu – mapu jednej doby a zároveň poctu výnimočnému človeku. Box v nádhernom grafickom spracovaní obsahuje dve knihy, v ktorých sú výpovede majstrových ešte žijúcich priateľov, známych a kolegov doplnené množstvom materiálu z rodinných, televíznych a rozhlasových archívov, starých denníkov a dokumentov, ktoré si Milan Lasica odložil. Publikácia mapuje nielen jeho život, ale hlavne jeho dielo. Zanechal po sebe množstvo hier, textov, relácií, filmov či kníh. Hana Lasicová ich doplnila osobnými spomienkami pamätníkov a krásnymi fotografiami.
Moderuje Roman Juraško.

Staromestská knižnica: Ľudia a mesto: Beseda o publikácii
2024-10-28
28.10.2024, 17:30, Staromestská knižnica, Panenská 1, Bratislava

Staromestská knižnica: Ľudia a mesto: Beseda o publikácii
Chcete sa preniesť v čase a spoznať identitu Bratislavy očami jej obyvateľov? Nová kniha Ľudia a mesto vás zavedie na fascinujúcu cestu históriou nášho hlavného mesta. Elena Kurincová, historička a dlhoročná pracovníčka Múzea mesta Bratislavy, vám predstaví Bratislavu ako zhmotnenú pamäť.

Aupark: Krst knihy Zákony zločinu s Petrom Šloserom
2024-10-28
28.10.2024, 17:30, Panta Rhei Aupark, Bratislava.

Aupark: Aupark: Krst knihy Zákony zločinu s Petrom Šloserom
Peter Šloser je bývalý policajný plukovník. V službách štátu začínal od piky, keď na ulici zasahoval proti kriminálnikom.
V tom období bol v častom pracovnom kontakte s najvyššími policajnými funkcionármi (Tibor Gašpar, Peter Hraško, Róbert Krajmer, Bernard Slobodník…), proti ktorým sú dnes vznesené obvinenia pre rôznu trestnú činnosť.
Najmä prežité zákernosti z posledných rokov policajnej kariéry ho inšpirovali k tomu, aby čitateľom vo svojich knihách poodhalil to, čo malo navždy zostať zahalené rúškom tajomstva.
Siedma detektívka Petra Šlosera zaznamenáva rozprávanie osoby, ktorá sa takmer stala obeťou nájomného vraha. Dôležitú úlohu opäť zohrajú vysokí policajní funkcionári s pokriveným charakterom, ktorí sú úzko napojení nielen na osoby organizovaného zločinu, ale aj na biele goliere.
Na čiu stranu sa priklonia policajné elity? Na stranu zákona alebo zločinu?

Banská Bystrica: VERZUS 2024: Festival súčasnej poézie
2024-10-26
26.10.2024 16:00 -22:00, Hogo Fogo Jazz & Art Club, Banská Bystrica

Banská Bystrica: VERZUS 2024: Festival súčasnej poézie
Festival súčasnej poézie VERSUS na konci októbra prináša do Banskej Bystrice opäť to najlepšie zo súčasnej slovenskej a českej poézie.
16:00 – 1. blok
Oľga Gluštíková
Anna Siedykh (UA/SK)
17:00
Prednáška Ivany Hostovej o prekladoch súčasnej slovenskej poézie
17:45 – 2. blok
Anna Ondrejková
Alžběta Stančáková (CZ)
18:45
Uvedenie antológie slovenského haiku tiché ihriská po stopách zapĺňané tušom rýchlej hry so zostavovateľkou Evou Urbanovou a zapojenými autormi a autorkami
19:30 – 3. blok
Lubomír Tichý (CZ)
Veronika Dianišková
20:30
Vyhlásenie výsledkov súťaže Básne SK/CZ 2024
Festivalovým programom sprevádzajú Miroslava Vallová a Michal Tallo.
